Í sumar tóku Boli og Jón Örn Stefánsson í Kjötkompaní saman höndum og bjuggu til grillsteik ársins handa góðu fólki að njóta í sól og sumaryl . Þegar vetur nálgaðist hóuðum við meistarateyminu saman aftur og markmiðið var að setja saman hina fullkomnu máltíð skammdegisins þegar kvöldin lengjast og tíminn líður hægar . Niðurstaðan er rib-eye á beini , hangið við kjöraðstæður í 60 daga , skorið eftir máli svo það passi fyrir bæði mannfjölda og matarlyst í hverju matarboði fyrir sig . Eldunaraðferðin er einföld en afar áhrifarík . Líkt og hjá Bola er mikilvægasta innihaldsefnið tími . Eða tólf tímar , nánar tiltekið . Náðu þér í Bola á beini , Bola í kippu og gefðu þér góðan tíma . Boli á beini , hangið í 60 daga , sérstakur kryddlögur úr Bola og pipar , sérlöguð sósa úr nautasoði , Bola og rósmarín . Bættu við kartöflum eða öðru meðlæti , kældu Bola og segðu gestunum að gjöra svo vel ! Sósan er gerð úr nautasoði , góðri skvettu af Bola , rósmarín og rjóma . Kryddlögurinn er gerður samkvæmt leyniformúlu sem inniheldur meðal annars Bola , góðan skammt af pipar og svo timjan og rósmarín . Svona eldum við Bola á beini í 12 tíma Klukkutímarnir segja ekki alla söguna og eru til viðmiðunar . Það sem við stefnum að er að ná 54° kjarnhita í þessari myndarlegu steik á löngum tíma . Það gefur því auga leið að kjöthitamælir er ómissandi við eldunina . Undirbúningur Í Kjötkompaní er bitinn er bundinn upp svo steikin haldist saman og verði jöfn og falleg . Þú skalt ekki skera á garnið fyrir eldun . Komdu steikinni fyrir í ofnskúffu eða ofnfati . Penslaðu hana ríkulega í bak og fyrir með kryddleginum , settu kjöthitamælinn í hana miðja og renndu henni svo í ofninn sem stilltur er á sirka 70° . Kannski þarftu núna að drífa þig í vinnuna , annars er um að gera að njóta dagsins á fjöllum , halda áfram að klára að smíða seglbátinn í skúrnum eða eiga enn eitt ævintýrið með fjölskyldunni eða vinahópnum . Aðalmálið er að vera í eldhúsinu eftir 9 - 12 tíma þegar hitinn fer að skríða yfir 50° í steikinni og gestirnir væntanlegir . Meðan sósan mallar á vægum hita klárarðu að elda meðlætið og gengur úr skugga um að nóg sé af Bola í kælinum . Um leið og kjöthitamælirinn sýnir 54° tekurðu steikina úr ofninum . Þegar þú skerð hana í þunnar sneiðar við borðið blasir við dýrðlegt kjöt með dimmrauðum lit , safaríkt og með þungum og sérstökum ilmi . Á þessu stigi er nauðsynlegt að strá vel af flögusalti yfir sneiðarnar . Sósan setur svo punktinn yfir i-ið . Hún er löguð úr nautasoði , Bola , rósmarín og rjóma , passar fullkomlega við kjötið og myndar brú milli þess og svalandi glassins af kældum Bola við hliðina á diskinum .